సీతా సోరెన్

సీతా ముర్ము అలియాస్ సీతా సోరెన్ ఒక భారతీయ రాజకీయ నాయకురాలు. జామ నియోజకవర్గం నుండి జార్ఖండ్ శాసనసభ సభ్యురాలిగా పనిచేస్తున్న భారతీయ జనతా పార్టీ నాయకురాలు. ఆమె జెఎమ్ఎమ్ చీఫ్ శిబు సోరెన్ కోడలు, దివంగత దుర్గా సోరెన్ భార్య. 2012 రాజ్యసభ ఎన్నికల్లో ఓటింగ్‌లో డబ్బులు తీసుకున్నారనే ఆరోపణలతో ఆమె ఏడు నెలల పాటు జైలులో గడిపింది. ఆ తరువాత, ఆమె బెయిల్‌పై బయటకు వచ్చింది.

 బాల్యం, విద్యాభ్యాసం 
ఒడిశాలోని మయూర్‌భంజ్‌లో బోడు నారాయణ్ మాంఝీ, మాలతీ ముర్ము దంపతులకు సీతా సోరెన్ జన్మించింది. అక్కడ ఆమె 12వ తరగతి వరకు చదువుకుంది.

 నేపథ్యం 
2009లో శిబు సోరెన్ పెద్ద కుమారుడు. ఆమె భర్త దుర్గా సోరెన్ 39 సంవత్సరాల వయస్సులోనే బొకారోలో అనుమానాస్పద స్థితిలో మరణించాడు. వారికి ఇద్దరు కుమార్తెలు రాజశ్రీ సోరెన్, జయశ్రీ సోరెన్. రాజశ్రీ బిజినెస్ మేనేజ్‌మెంట్, జయశ్రీ లా కోర్సులో డిగ్రీలు పూర్తిచేసారు. విరిద్దరు తమ తండ్రి పేరిట అక్టోబరు 2021లో దుర్గా సోరెన్ సేన అని ఒక పార్టీని స్థాపించారు. రాష్ట్రంలోని అవినీతి, నిర్వాసిత, భూ దోపిడీ తదితర సమస్యలపై పోరాడటమే తమ లక్ష్యం గా ప్రకటించారు.

సోదరుని మరణానంతరం జార్ఖండ్ ముక్తి మోర్చా పార్టీలో హేమంత్ సోరెన్ స్థాయి పెరిగింది. అయితే, రాష్ట్రంలో జరిగే అక్రమ మైనింగ్, రవాణా సమస్యలపై సీతా సోరెన్ తరచూ తన గొంతు వినిపిస్తూండేది.

 రాజకీయ జీవితం 
2009లో జార్ఖండ్‌లోని జామా నియోజకవర్గం నుంచి ఎమ్మెల్యేగా ఎన్నికయ్యింది. ఆమె ఎన్నికైన తర్వాత, ఆమె జార్ఖండ్ ముక్తి మోర్చా జాతీయ ప్రధాన కార్యదర్శిగా నియమితులయ్యింది. 2014లో అదే నియోజకవర్గం నుంచి జార్ఖండ్‌ శాసనసభ ఎన్నికల్లో పోటీ చేసి విజయం సాధించింది. 2019లో జార్ఖండ్‌లోని జామా నియోజకవర్గం నుంచి ఆమె మూడోసారి ఎమ్మెల్యేగా గెలిచింది. 2024 మార్చి 19న, ఆమె తన పార్టీ జార్ఖండ్ ముక్తి మోర్చాకు సంబంధించి అన్ని పదవులకు రాజీనామా చేసి వినోద్ తావ్డే, విశాల్ సింగ్ సమక్షంలో భారతీయ జనతా పార్టీలో చేరింది.

 మూలాలు 
వర్గం:జార్ఖండ్ రాజకీయ నాయకులు
వర్గం:జార్ఖండ్ ముక్తి మోర్చా రాజకీయ నాయకులు
వర్గం:జార్ఖండ్ ఎమ్మెల్యేలు 2014–2019
వర్గం:జార్ఖండ్ ఎమ్మెల్యేలు 2009–2014
వర్గం:జార్ఖండ్ ఎమ్మెల్యేలు 2019–2024
వర్గం:భారత మహిళా రాజకీయ నాయకులు